**PRÍRUČKA PRE ŽIADATEĽA**

**I. Základná charakteristika**

1. Grantový program „**Naštartujme s Partnerstvom Muránska planina – Čierny Hron**“ (ďalej **Naštartujme s Partnerstvom MP-ČH**) poskytuje jednorazový, nenávratný finančný príspevok členom Partnerstva MP-ČH na aktivizáciu členov Partnerstva a nimi realizované projekty verejno-prospešného charakteru na území Partnerstva Muránska planina – Čierny Hron v zmysle cieľov Stratégie CLLD územia Partnerstva Muránska planina – Čierny Hron zo dňa 24.11.2015 a jej aktualizácií.
2. Základnou organizačnou jednotkou pre zabezpečenie realizácie Grantového programu je Partnerstvo Muránska planina – Čierny Hron, so sídlom Daxnerova 1112, 980 61 Tisovec, tel.č. 0950 464450, [www.muranskaplanina.com](file:///F:\MPCH\granty\www.muranskaplanina.com) a grantová komisia menovaná Radou Partnerstva MP - ČH.
3. Finančné prostriedky na grantový program sú vyčlenené z rozpočtu Partnerstva Muránska planina – Čierny Hron.
4. Partnerstvo MP - ČH schvaľuje pre daný kalendárny rok:

* výšku príspevku na grantový program z rozpočtu Partnerstva MP - ČH
* oblasť podpory
* maximálnu výšku podpory na jeden projekt
* výšku spolufinancovania projektu
* termín vyhlásenia výzvy na predkladanie projektov
* termín uzávierky prijímania žiadostí
* dobu realizácie projektov
* termín zúčtovania finančných prostriedkov
* grantovú komisiu pre výber a administráciu projektov

1. Grantová komisia a Rada Partnerstva MP-ČH majú právo na kontrolu použitia finančných prostriedkov a monitorovanie realizovaných projektov.

**II. Podmienky podpory**

1. Vyčlenená čiastka z rozpočtu Partnerstva MP–ČH pre grantový program v roku 2021 je **10.000,- €.**
2. Oblasti podporyStratégie CLLD územia Partnerstva muránska planina – Čierny Hron:

Strategický cieľ:

**„Posilniť konkurencieschopnosť regiónu, zatraktívniť územie pre turistov a vytvoriť pracovné miesta s využitím miestnych kapacít.“**

Priorita č. 1: Rozvoj cestovného ruchu

**Opatrenie č. 1.5 Budovanie a rozvoj atrakcií CR menšieho rozsahu**

Špecifický cieľ 1: Rozšíriť ponuku cestovného ruchu

Oprávnené aktivity:

* rozvoj kultúrnych aktivít (festivaly, folklór, zvyky a tradície, trhy, výstavy a pod.);
* obnova, ochrana a adaptácia hmotného a nehmotného kultúrneho dedičstva a  ľudového umenia, ako aj dokumentovanie technologických postupov a tradičných techník;
* prezentácia a propagácia ucelených produktov cestovného ruchu a spoločných produktov cestovného ruchu Partnerstva Muránska planina – Čierny Hron;
* tvorba propagačných, prezentačných a informačných materiálov (letáky, katalógy, CD, DVD...);
* technická projektová dokumentácia k pripravovanému projektu realizovaného v území.

*Priorita č. 3: Obnova a rozvoj obcí*

**Opatrenie č. 3.5 Budovanie a rozvoj drobnej infraštruktúry**

Špecifický cieľ 3: Zvýšiť atraktivitu obcí pre obyvateľov a návštevníkov

Oprávnené aktivity:

* obnova kultúrnych, historických a technických pamiatok a ich ďalšie využitie v cestovnom ruchu;
* tvorba produktov cestovného ruchu s dôrazom na lepšie využitie historických, kultúrnych a technických pamiatok a prírodných daností;
* výroba a inštalácia informačných a orientačných tabúľ s dôrazom na jednotný systém Partnerstva MP–ČH;
* oddychové zóny a drobná infraštruktúra;
* technická projektová dokumentácia k pripravovanému projektu realizovaného v území.

*Priorita č. 4: Rozvoj komunitných služieb*

**Opatrenie 4.3 Zvyšovanie kvality komunitných služieb**

Špecifický cieľ 4: Zlepšiť ponuku služieb pre sociálne ohrozené skupiny obyvateľov

Oprávnené aktivity:

* realizácia aktivít komunitného charakteru so zapojením sociálne ohrozených skupín (deti, seniori, zdravotne postihnutí a pod.);
* technická projektová dokumentácia k pripravovanému projektu realizovaného v území.

1. Podmienky poskytnutia príspevku (vylučovacie kritériá):

* projekt musí byť v súlade s príslušnou výzvou, jej cieľmi a opatreniami,
* žiadateľ musí mať vysporiadané záväzky voči štátu, miestnej samospráve a voči Partnerstvu MP-ČH (v roku výzvy musí byť členský príspevok uhradený),
* realizácia aktivity (projektu) v území Partnerstva MP-ČH,
* projekt musí prejsť povinnou konzultáciou,
* žiadateľ deklaruje minimálne povinnú výšku spolufinancovania (rozpočet projektu).
* vysporiadanie vlastníckych vzťahov k predmetu projektu: list vlastníctva, nájomná zmluva na 5 kalendárnych rokov, alebo súhlas vlastníka na dobu minimálne 5 kalendárnych rokov,
* projekt pre aktivity realizované v Národnom parku Muránska planina a v jeho ochrannom pásme musí doložiť písomné stanovisko NP MP,
* projekt (výstupy projektu) musí byť verejne dostupný.

1. Výberové kritériá pre projekty:

* kvalita projektu - opis projektu, jeho ciele a prínos pre územie Partnerstva MP-ČH,
* projekt a aktivity vychádzajú z miestnej histórie, kultúry a tradícií,
* dôraz na zachovanie miestnej symboliky,
* všeobecne prospešný charakter projektu,
* šetrný a proaktívny prístup k prírode a krajine,
* konkurencieschopnosť projektu v regióne, prípadne zatraktívnenie územia obce a územia Partnerstva MP-ČH, alebo využívanie miestnych kapacít,
* realizácia projektu dobrovoľnou prácou občanov,
* rozpočet a miera spolufinancovania projektu,
* spôsob a miera propagácie projektu a Partnerstva MP-ČH,

1. Oprávnené výdavky:

* stavebné a rekonštrukčné práce, stavebný a ostatný materiál,
* náklady spojené s dopravou materiálu,
* nákup / prenájom zariadenia a vybavenia,
* príprava a tlač propagačných, prezentačných a informačných materiálov,
* videozáznamy, fotografie, zvukové záznamy, rozmnožovanie záznamov na digitálnych nosičoch,
* výstavné plochy a stánky – prenájom a poplatky,
* ubytovacie, stravovacie a cestovné náklady spojené s projektom,
* služby spojené s priamou realizáciou aktivít,
* odmeny (lektorom, účinkujúcim a pod.),
* spotrebný materiál.

4. Maximálna výška podpory na jeden projekt je **800,- €.**

5. Spolufinancovanie zo strany predkladateľa žiadosti je **minimálne 20% z požadovanej dotácie na projekt.** Minimálne 10% z požadovanej sumy grantu musí byť spolufinancované formou finančného vkladu a zvyšok môže byť formou dobrovoľníckej vlastnej práce. Za vlastnú dobrovoľnícku prácu môže žiadateľ účtovať **v roku 2022 max. sumu 3,713 €/hod**. Žiadateľ v žiadosti odhadne minimálny počet hodín dobrovoľníckej práce. V rozpočte uvedie hodnotu dobrovoľníckej práce výpočtom – počet hodín x suma na hod. stanovená pre daný rok. Pri realizácii projektu je žiadateľ povinný viesť evidenciu dobrovoľnej práce na formulári Evidencia dobrovoľníckej práce (príloha č.1 tejto príručky).

6. Termín vyhlásenia výzvy na predkladanie projektov je **1.6.2022**

7. Termín uzávierky pre prijímanie žiadostí o finančnú podporu je **30.6.2022** (rozhodujúcim je termín doručenia žiadosti)

8. Termín realizácie projektov je **od 15.7.2022 do 31.10.2022**

**III. Predkladanie žiadostí**

1. Projektové žiadosti sa predkladajú po vyhlásení výzvy na predkladanie projektov, zverejnenej na webovej stránke Partnerstva Muránska Planina – Čierny Hron a po informovaní členov Partnerstva MP-ČH.
2. Žiadosti sa predkladajú písomne, **1x v tlačenom exemplári na predpísanom formulári** a **1x v elektronickej podobe v predpísanom formáte (.doc, .docx) na neprepisovateľnom CD nosiči**. Súčasťou žiadosti o nenávratný finančný príspevok je rozpočet, komentár k rozpočtu a povinné prílohy(1x tlačený exemplár musí obsahovať všetky povinné prílohy a náležitosti).
3. Žiadosť môže predložiť **len člen Partnerstva:**
   * ktorý má vysporiadané všetky záväzky voči Partnerstvu MP-ČH nielen z minulých období, ale aj v súčasnom kalendárnom roku t.j. v roku 2022 (najneskôr k dátumu ukončenia výzvy);
   * je členom Partnerstva minimálne 1 rok
4. Jeden žiadateľ môže k výzve predložiť len jednu žiadosť.
5. Spájanie miestnych projektov (jedna akcia / aktivita = viacerí žiadatelia) nie je možné.
6. Žiadosti sú doručené osobne, alebo poštou na adresu kancelárie:

**Partnerstvo Muránska planina – Čierny Hron,**

**Nám. Dr. V. Clementisa, 87, Tisovec 980 61**.

Projektová žiadosť musí byť zabalená v obálke a viditeľne **označená:**

* + menom a adresou žiadateľa
  + názvom programu **„Naštartujme s Partnerstvom MP-ČH“**

**IV. Administrácia a posudzovanie žiadostí**

* + 1. Predložené žiadosti posudzuje grantová komisia menovaná Radou Partnerstva MP-ČH.
    2. Grantová komisia do 10 dní od uzávierky prijímania žiadostí:
* zaeviduje žiadosti o poskytnutie finančnej podpory,
* vyhodnotí žiadosti o poskytnutie finančnej podpory podľa Hodnotiacich kritérií,
* má právo vyžiadania doplňujúcich informácií a podkladov k žiadosti,
* upovedomí žiadateľov o vyhodnotení projektu (úspešnosť, neúspešnosť).
  + 1. Kancelária MP-ČH zabezpečí:
* podpis zmluvy o pridelení finančnej podpory,
* informovanie pre realizátorov podporených projektov o použití a spôsobe zúčtovania finančných prostriedkov (súčasť zmluvy o poskytnutí finančnej podpory),
* v spolupráci s Grantovou komisiou vedenie administratívnej agendy k projektom počas celej realizácie programu.

**V. Financovanie, realizácia a vyúčtovanie projektov**

1. Do 5 dní od podpisu zmluvy zašle Partnerstvo MP-ČH na účet žiadateľa 75 % schválenej dotácie na projekt a 25 % až po predložení kompletného Vyúčtovania, Záverečnej správy ku projektu (na predpísaných formulároch v tlačenej forme) a fotodokumentácie z realizácie projektu v elektronickej forme. Za oprávnené náklady sa považujú len výdavky uskutočnené od podpisu zmluvy do termínu ukončenia projektu (najskôr a najneskôr v termíne od **15.7.2022 do 31.10.2022**).
2. Žiadateľ môže v odôvodnených prípadoch požiadať o zmenu projektu, predĺženie realizácie projektu, alebo zmenu rozpočtu. Týmito zmenami sa nesmie zmeniť podstata a ciele projektu. Žiadosť o zmeny podáva žiadateľ v písomnej forme (príloha č.1 - Žiadosť o zmenu projektu) s patričným popisom a odôvodnením zmien. Žiadosť o zmenu projektu musí byť schválená Grantovou komisiou. Grantová komisia vydá Rozhodnutie do 15 dní od doručenia Žiadosti o zmenu projektu. Schválená Žiadosť o zmenu projektu spolu s Rozhodnutím Grantovej komisie sa automaticky stávajú súčasťou Zmluvy o poskytnutí finančnej podpory vo forme prílohy tejto zmluvy a sú považované za platný Dodatok zmluvy.
3. Žiadateľ je povinný viesť priebežnú fotodokumentáciu z realizácie projektu.
4. Finančné prostriedky môžu byť použité len na položky uvedené v rozpočte žiadosti.
5. Žiadateľ môže v rozpočte projektu urobiť bez schvaľovania zmeny medzi jednotlivými položkami rozpočtu maximálne do výšky 10% zo schválenej sumy.
6. **Finančné prostriedky poskytnuté na projekt musia byť zúčtované najneskôr do 15 dní od ukončenia projektu na predpísanom formulári (príloha č. 3 Vyúčtovanie finančných prostriedkov). Vyúčtovanie obsahuje fotokópie daňových / účtovných dokladov a Záverečnú správu o realizácii projektu (príloha č. 2 tejto príručky, vrátane fotodokumentácie projektu v elektronickej forme a Evidencie dobrovoľníckej práce na predpísanom formulári** (ak je to relevantné) **– príloha č. 4 tejto príručky.**
7. V prípade, ak žiadateľ nepredloží zúčtovanie do termínu uzávierky, stráca nárok na 25% doplatok bez výnimky, s povinnosťou zúčtovania. Ak projekt nezúčtuje vráti žiadateľ celý príspevok.
8. Pri zúčtovaní finančných prostriedkov realizátor projektu preukáže rovnakým spôsobom spolufinancovanie projektu.
9. Finančné prostriedky, ktoré žiadateľ nepoužil vráti najneskôr do 15 dní po ukončení realizácie projektu na účet Partnerstva MP - ČH.
10. V prípade, že žiadateľ nepoužije finančné prostriedky na účel stanovený v projekte, alebo nepredloží zúčtovanie v danom termíne, je povinný vrátiť finančné prostriedky poskytnuté na projekt v plnej výške na účet Partnerstva MP-ČH.
11. Vyúčtovanie sa doručuje osobne, alebo poštou v 1 exemplári na adresu kancelárie Partnerstva MP‑ČH.
12. Grantová komisia do 30 dní od predloženia zúčtovania overí správnosť použitia finančných prostriedkov ako aj dodržanie zmluvy o poskytnutí finančnej podpory a po ukončení programu predloží hodnotiacu správu o výsledkoch grantového programu Rade Partnerstva MP-ČH.

Tieto podmienky nadobúdajú platnosť dňa 1.6.2022

Prílohy:

Príloha č.1 Žiadosť o zmenu projektu

Príloha č.2 Záverečná správa o realizácii projektu

Príloha č.3 Vyúčtovanie finančných prostriedkov

Príloha č.4 Evidencia dobrovoľníckej práce